V seriáli ankiet Dobrý deň, Bratislava, sme sa vybrali do ulíc mesta za mamičkami, dôchodcami, študentmi a športovcami. Pýtali sme sa, ktoré miesta sa im spájajú s pohodou a dobrou náladou a kam chodia, ak si chcú v meste zlepšiť deň.
Študentský život je vďaka premenlivému rozvrhu a množstvu aktivít a záujmov pestrý. Program často vzniká spontánne a neplánovane. Ako budú môcť svoj deň na Novom Lide plnohodnotne a príjemne stráviť študenti, sa dočítate v štvrtom diele nášho seriálu, ktorý ilustrovala Simona Čechová.
V dobrej štvrti majú svoje miesto všetky vekové skupiny – aj dôchodcovia, pre ktorých je dôležité dostupné dopravné spojenie, pohodlné nakupovanie či pokojné miesta na oddych. V treťom diele nášho seriálu, ktorý pre nás ilustrovala Simona Čechová, vám predstavíme, aké príležitosti budú mať na Novom Lide seniori.
Život matky malého dieťaťa nemusí byť obmedzený len na jeden park pred bytovkou a nákupné centrum. Nové Lido myslí aj na ženy (alebo mužov) na materskej, preto sa v druhom diele seriálu Jeden deň na Lide pozrieme, ako v novej štvrti strávia čas tí, ktorí sa starajú o najmenších. Ako bude takýto deň vyzerať stvárnila ilustrátorka Simona Čechová.
Dobré mesto musí slúžiť všetkým. Bez ohľadu na to, čo človek považuje vo svojom živote za prioritu, čomu sa chce venovať a čo vyhľadáva, mesto mu má ponúkať priestory, kde sa môže realizovať a stretávať sa s jemu podobnými. A to platí aj pre tých, ktorí milujú pohyb.
"Za posledných 30 rokov sme Bratislavu len konzumovali a neskúsili sme pre mesto niečo urobiť. Niečo veľkorysé, kvalitné, čo by malo celospoločenskú hodnotu," hovorí urbanista a architekt Igor Marko. Okrem spokojného mesta sme sa s ním rozprávali o tom, akú úlohu v ňom zohrávajú samotní ľudia a prečo by sme nemali v meste zanedbávať humor.
V seriáli Jeden deň na Lide budeme cestovať do budúcnosti. Pozrieme sa, ako sa po úspešnom doplnení územného plánu a výstavbe nových verejných priestorov Lido premenilo na štvrť plnú života, služieb a možností. Ako to bude na Lide v budúcnosti vyzerať, si pozrieme na ilustráciách Simony Čechovej.
Ľudia sú so životom v meste spokojní vtedy, keď v ňom trávia dobré dni. V novom seriáli článkov budeme mapovať, čo v Bratislave funguje už dnes, ako to súvisí s mestským a spoločenským kontextom, a ako na to môžeme nadviazať pri tvorbe Nového Lida.